wickkiey/tamil-wikipedia-chunked huggingface dataset:
# பிரிதிவிராசு கபூர்

## தொழில் வாழ்க்கை

### பிருத்வி திரையரங்குகள்

1944 வாக்கில், கபூர் பிருதிவி அரங்கம் எனும் தனது சொந்த நாடகக் குழுவை நிறுவினார். பிருத்வி அரங்கம், அதன் காளிதாசனின் அபிஞான சாகுந்தலம் என்ற நாடகத்தை முதலில் மேடையில் நிகழ்த்தியது. இவரது மூத்த மகன் ராஜ் கபூர் 1946 ஆம் ஆண்டு வரை தயாரித்த திரைப்படங்கள் வெற்றிகரமாக இருந்ததால், இது ஒரு ஊக்கமான காரணியாகவும் இருந்தது. பிருத்விராசு பிருத்வி அரங்கங்களில் முதலீடு செய்தார். இது இந்தியா முழுவதும் மறக்கமுடியாத நாடகங்களை அரங்கேற்றியது. இந்த நாடகங்கள் மிகவும் செல்வாக்கு மிக்கவையாக இருந்தன. மேலும் இந்திய விடுதலை இயக்கம் மற்றும் வெள்ளையனே வெளியேறு இயக்கம் போன்றவற்றில் பங்கேற்க இளைஞர்களை ஊக்குவித்தன.16 ஆண்டுகளுக்கும் மேலாக, இந்த நாடக அரங்கம் சுமார் 2,662 நிகழ்ச்சிகளை நடத்தியது. ஒவ்வொரு நிகழ்ச்சியிலும் பிருத்விராசு முன்னணி நடிகராக நடித்தார். *பதான்* (1947) இவரது பிரபலமான நாடகங்களில் ஒன்று என்று கருதப்பட்டது. 1947 ஏப்ரல் 13 அன்று முதலில் மேடையேறிய இது மும்பையில் கிட்டத்தட்ட 600 முறை மேடையில் நிகழ்த்தப்பட்டது. ஒரு முஸ்லிம் மற்றும் அவரது இந்து நண்பரின் கதையாகும்.
# பிரிதிவிராசு கபூர்

## தொழில் வாழ்க்கை

### அடுத்தடுத்த ஆண்டுகள்

1960இல் வெளியான முகல்-இ-அசாம் படத்தில் முகலாயப் பேரரசர் அக்பராக நடித்தார். இது இவருக்கு சிறந்த துணை நடிகருக்கான பிலிம்பேர் விருதுக்கு பரிந்துரைக்கப்பட்டது, *அரிச்சந்திர தாராமதி* (1963) படத்தில் ஒரு முக்கியக் கதாபாத்திரத்தில் நடித்தார். *சிக்கந்தர்-இ-ஆசாம்* (1965) படத்தில் போரஸாகவும், *கல் ஆஜ் அவுர் கல்* (1971) படத்தில் வயதான தாத்தா வேடத்திலும் நடித்தார். இப்படத்தில் தனது மகன் ராஜ் கபூர் மற்றும் பேரன் ரந்தீர் கபூருடன் தோன்றினார்.  
மதம் சார்ந்த புகழ்பெற்ற பஞ்சாபி திரைப்படமான *நானக் நாம் ஜஹாஸ் ஹை* (1969) படத்தில் கபூர் நடித்தார். இது பஞ்சாபில் மிகவும் மதிக்கப்படும் ஒரு திரைப்படமாகும்.  
அதைத் தொடர்ந்து *நானக் துகியா சப் சன்சார்* (1970) மற்றும் *மேலே மித்ரன் தே* (1972) ஆகிய பஞ்சாபி திரைப்படங்களிலும் நடித்தார்.  
கன்னட இயக்குநர் புட்டண்ணா கனகல் இயக்கிய *சாக்ஷத்கரா* (1971) என்ற கன்னட படத்திலும் ராஜ்குமாரின் தந்தையாக நடித்தார்.
# பிரிதிவிராசு கபூர்

## விருதுகள் மற்றும் கௌரவங்கள்

அவர்கள் விருது வழங்கும் காட்சி.]]
1954 ஆம் ஆண்டில், இவருக்கு சங்கீத நாடக அகாதமி கூட்டாளர் என்ற கௌரவம் வழங்கப்பட்டது, 1969 ஆம் ஆண்டில், இந்திய அரசால் பத்ம பூசண் வழங்கப்பட்டது. மேலும் எட்டு ஆண்டுகள் மாநிலங்களவை உறுப்பினராகவும் நியமிக்கப்பட்டார்.  
1971ஆம் ஆண்டிற்கான தாதாசாகேப் பால்கே விருது இவரது மரணத்திற்குப் பிறகு வழங்கப்பட்டது. இந்தியத் திரைப்படத்துறையினருக்கு வழங்கப்படும் மிக உயர்ந்த விருதான இந்த விருதைப் பெற்ற மூன்றாவது நபர் இவர் ஆவார்.
# தேபியோலைட்டு

**தேபியோலைட்டு** (*Tapiolite*) என்பது [(Fe, Mn)(Nb, Ta)<sub>2</sub>O6] என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். நையோபியம் மற்றும் தாண்டலம் தனிமங்களின் தாதுவாக தேபியோலைட்டு கருதப்படுகிறது. தேபியோலைட்டு குழுவில் தேபியோலைட்டு-(Fe) அல்லது பெரோதேபியோலைட்டு மற்றும் தேபியோலைட்டு-(Mn) அல்லது மாங்கனோதேபியோலைட்டு ஆகியவையும் அடங்கும். இவ்விரண்டில் தேபியோலைட்டு-(Fe) மிகவும் பொதுவானதாகும்.  
இக்கனிமங்கள் உலோகங்களின் பளபளப்பை ஒத்திருக்கும் ஆனால் குறைவான பிரதிபலிப்புடனும் தோற்றத்தில் மந்தமாகவும் காணப்படும். இக்குழு கனிமங்கள் உயர் ஒப்படர்த்தியை கொண்டிருக்கும். தேபியோலைட்டு--Fe கனிமத்தின் ஒப்படர்த்தி 7.90 ஆகும்.  
தேபியோலைட்டு கனிமம், கூலும்பைட்டு மற்றும் தாண்டலைட்டு கனிமங்களுக்கு மிக அருகில் உள்ளது. இந்த தாதுக்கள் ஒரே வேதியியல் இயைபைக் கொண்டுள்ளன. ஆனால் வெவ்வேறு மூலக்கூற்று சாச்சீரில் உள்ளன. தாண்டலைட்டு அல்லது கூலும்பைட்டுக்கு செஞ்சாய்சதுரச் சமச்சீரும் தேபியோலைட்டுக்கு நாற்கோண சமச்சீரும் அமைந்துள்ளன.
# பலூசிஸ்தான் விடுதலை முன்னணி

**பலூசிஸ்தான் விடுதலை முன்னணி** (Balochistan Liberation Front), பாக்கித்தானின் பலூசிஸ்தான் மாகாணம் மற்றும் ஈரானில் உள்ள சீசுத்தானும் பலுச்சிசுத்தானும் மாகாணத்திலும் செயல்படும், பலூசிஸ்தான் தேசியவாத பிரிவினை அமைப்பாகும். இதனை தீவிரவாத அமைப்பாக பாகிஸ்தான் அரசு அறிவித்துள்ளது.
# பலூசிஸ்தான் விடுதலை முன்னணி

## நோக்கம்

பலூசிஸ்தானத்தையும் அதன் மக்களையும், ஈரான் மற்றும் பாகிஸ்தான் அரசுகள் மாற்றாந்தாய் மக்களாக பார்த்த காரணத்தினால், பலூசிஸ்தானின் முன்னேற்றத்திற்கான தேசியவாத உணர்வு பலூச்சி மக்களிடையே எழுச்சி பெற்றது.
# பலூசிஸ்தான் விடுதலை முன்னணி

## வரலாறு & தாக்குதல்கள்

இவ்வமைப்பை 1964ல் ஜும்மா கான் சிரியாவின் டமாஸ்கஸ் நகரத்தில் நிறுவினார். 1968-1973 காலத்தில் இவ்வமைப்பு ஈரானின் சீஸ்தான் மற்றும் பலூசிஸ்தான் மாகாணத்திலும், பின்னர் 1973-1977 காலங்களில் பாகிஸ்தானின் பலூசிஸ்தான் மாகாணத்திலும், பலூசிஸ்தான் தேசியவாதத்திற்கான கிளர்ச்சிகளை மேற்கொண்டது. இருப்பினும் ஈரான் மற்றும் பாகிஸ்தான் அரசுகள் இவ்வமைப்பின் செயல்பாடுகளை ஒடுக்கியதால், 2004ம் ஆண்டு வரை இதன் நிலை குறித்து அறியப்படவில்லை.  
2009ல் இவ்வமைப்பின் தலைவராக *அல்லா நாசர் பலூச்* என்பவர் தேர்ந்தெடுக்கப்பட்டப் பின்னர், பலூசிஸ்தானில் உள்ள இராணுவத்தினர், அரசு அதிகாரிகள் மற்றும் பொதுமக்கள் மீது தாக்குதல்கள் தொடுத்தனர்.  
இவ்வமைப்பு பலுசிஸ்தான் விடுதலைப்படையுடன் இணைந்து 2007ல் பலூசிஸ்தான் மாகாணத்தில் 27 செய்தியாளர்களைக் கொன்றனர். Some other attacks for which group has claimed responsibility for are:  
27 சூலை 2013 அன்று பாகிஸ்தானின் குவாடர் துறைமுக நகரத்தில் 24 கிளர்ச்சியாளர்களால், பாகிஸ்தானின் 7 கடலோரக் காவல் படையினரைக் கொன்று, இருவரை சிறை பிடித்தனர்.  
12 ஏப்ரல் 2015 அன்று பஞ்சாப் மற்றும் சிந்து மாகாணத்திலிருந்து, பலூசிஸ்தானில் கட்டிட வேலை செய்து வந்த 20 பேரை இவ்வமைப்பினர் சுட்டுக் கொன்றது.  
16 நவம்பர் 2017 அன்று புலம்பெயர்ந்த 15 தொழிலாளர்களை இவ்வமைப்பினர் சுட்டுக் கொன்றனர்.இதற்கு மூளையாக செயல்பட்ட இவ்வமைப்பின் யூனுஸ் தௌகாலி எனும் ஒரு தளபதி, பாகிஸ்தான் பாதுகாப்புப் படைகளால் நவம்பர் 2017ல் சுட்டுக் கொல்லப்பட்டார்.
# பலூசிஸ்தான் விடுதலை முன்னணி

## இதனையும் காண்க

- பலூச் தேசியம்
- பலுசிஸ்தான் விடுதலைப்படை
# புதுச்சேரி சட்டமன்றத் தேர்தல், 2006

**புதுச்சேரி சட்டமன்றத் தேர்தல், 2006** (*2006 Pondicherry Legislative Assembly election*) என்பது இந்திய ஒன்றிய பிரதேசமான புதுச்சேரி சட்டமன்றத்திற்கான தேர்தல்கள் மே 2006-இல் புதுச்சேரியின் பன்னிரண்டாவது சட்டமன்றத்தை அமைப்பதற்காக நடைபெற்ற தேர்தல்கள் ஆகும். இந்திய தேசிய காங்கிரசு, திராவிட முன்னேற்றக் கழகம், பாட்டாளி மக்கள் கட்சி மற்றும் இந்தியப் பொதுவுடமைக் கட்சி அடங்கிய ஐக்கிய முற்போக்கு கூட்டணி வெற்றி பெற்று இந்திய தேசிய காங்கிரசின் ந. ரங்கசாமி முதலமைச்சராகத் தேர்ந்தெடுக்கப்பட்டார்.
# புதுச்சேரி சட்டமன்றத் தேர்தல், 2006

## கட்சிகள் மற்றும் கூட்டணிகள்

ஆதாரம்
# புதுச்சேரி சட்டமன்றத் தேர்தல், 2006

## கட்சிகள் மற்றும் கூட்டணிகள்

### 

| இந்திய தேசிய காங்கிரசு | இதேகா | ந. ரங்கசாமி | 16 |
| --- | --- | --- | --- |
| திராவிட முன்னேற்றக் கழகம் | திமுக. | ஏ. எம். எச். நசீம் | 11 |
| பாட்டாளி மக்கள் கட்சி | பிஎம்கே. | 2 |  |
| இந்தியப் பொதுவுடமைக் கட்சி | சிபிஐ | 1 |  |  
| அனைத்திந்திய அண்ணா திராவிட முன்னேற்றக் கழகம் | அதிமுக | ஏ. அன்பழகன் | 16 |
| --- | --- | --- | --- |
| புதுச்சேரி முன்னேற்றக் காங்கிரசு | பிஎம்சி | பி. கண்ணன் | 10 |
| மறுமலர்ச்சி திராவிட முன்னேற்றக் கழகம் | எம்டிஎம்கே | 3 |  |
| விதுதலை சிறுத்தைகள் கட்சி | வி. சி. கே. | 1 |  |
# புதுச்சேரி சட்டமன்றத் தேர்தல், 2006

## முடிவுகள்

ஆதாரம்ஃ
| கட்சிகள் | இருக்கைகள். |  |
| --- | --- | --- |
| இந்திய தேசிய காங்கிரசு | 10 |  |
| திராவிட முன்னேற்றக் கழகம் | 7 |  |
| அனைத்திந்திய அண்ணா திராவிட முன்னேற்றக் கழகம் | 3 |  |
| பாட்டாளி மக்கள் கட்சி | 2 |  |
| புதுச்சேரி முன்னேற்றக் காங்கிரசு | 3 |  |
| மறுமலர்ச்சி திராவிட முன்னேற்றக் கழகம் | 1 |  |
| இந்தியப் பொதுவுடமைக் கட்சி | 1 |  |
| சுயேச்சை | 3 | } |
# கைபர் பக்துன்வாவில் தீவிரவாதத் தாக்குதல்கள்

**கைபர் பக்துன்வா மாகாணத்தில் தீவிரவாத தாக்குதல்கள்**, பாக்கித்தான் நாட்டின் வடமேற்கில் அமைந்த கைபர் பக்துன்வா மாகாணத்தில் தெக்ரிக் -இ-தாலிபான், அல் காயிதா, *லஷ்கர்-இ-இஸ்லாம்* மற்றும் *தெகரிக்கு-இ-நபாஸ்-இ- சரியத்-இ-முகம்மதி* (Tehreek-e-Nafaz-e-Shariat-e-Mohammadi (TNSM) போன்ற இசுலாமிய தீவிரவாத அமைப்பினர், பாகிஸ்தான் அரசு மற்றும் பாதுகாப்புப் படைகளுக்கு எதிராக நடத்தும் ஆயுதத் தாக்குதல்களைக் குறிக்கிறது.  
2004ஆம் ஆண்டிலிருந்து அல் காயிதா தீவிரவாதிகளுக்கு எதிராக பாக்கித்தான் இராணுவம் தாக்குதல்கள் நடத்தத் தொடங்கியது முதல் இக்கிளர்ச்சிகள் கைபர் பக்துன்வா மாகாணத்தில் நடந்து வருகிறது..  
ஆப்கானத்திலிருந்து கைபர் பக்துன்வா மாகாணததிற்கு எதிராக வரும் தீவிரவாதிகளைக் கட்டுப்படுத்த, 2017ல் பாகிஸ்தான் தலைமைப் படைத்தலைவர் பாஜ்வா ஆப்கானித்தான்-பாகிஸ்தான் இடையே 2600 கிலோ மீட்டர் நீளத்திற்கு மின் கம்பி வேலி அமைத்து, 1000 காவல் கோபுரங்களை நிறுவினார். மேலும் கைபர் பக்துவன்வா-ஆப்கானித்தான் எல்லையை காவல் காக்க 67 எல்லைக் காவல் படைப்பிரிவுகள் நிறுவப்பட்டது.  
பாக்கித்தானின் டெகரிக்-இ-தாலிபான்கள், 16 டிசம்பர் 2014 அன்று பெசாவர் இராணுவப் பள்ளிக்கூடம் மீதான தாக்குதலில் 132 மாணவ மாணவிகள் உட்பட 141 பேர் கொல்லப்பட்டனர்...  
2021 காபூல் வீழ்ச்சிக்குப் பின் பாக்கித்தானின் தெகரிக்கு-இ-தாலிபான்களின் கை ஓங்கியது. 2022ம் ஆண்டின் முடிவில் கைபர் பக்துன்வா மாகாணத்தில் 13 தற்கொலை படைத் தாக்குதல்கள் நடைபெற்றது. இதன் பின் நடைபெற்ற பேச்சு வார்த்தைக்குப் பின் சூன 2022ல் சண்டை நிறுத்தம் ஏற்பட்டது. இருப்பினும் நவம்பர் 2022ல் தெக்ரிக் -இ-தாலிபான் அமைப்பானது சண்டை நிறுத்த உடன்பாட்டை மீறி, கைபர் பக்துன்வா மாகாணம் முழுவதும் தீவிரவாத தாக்குதல்களை அதிகப்படுத்தியது.  
7 ஏப்ரல் 2023 அன்று பாகிஸ்தான் பிரதமர் சபாஷ் செரீப் தலைமையிலான தேசியப் பாதுகாப்பு குழு எடுத்த முடிவின்படி, நாடு முழுவதும் அரசு மற்றும் இராணுவத்திற்கு எதிரான தாக்குதல்களை அடக்க இராணுவ நடவடிக்கை எடுக்க தீர்மானிக்கப்பட்டது.  
12 டிசம்பர் 2023 அன்று பாகிஸ்தான்-ஆப்கானிஸ்தான் எல்லைப்பகுதியில் இருந்த 23 பாகிஸ்தான் இராணுவ வீரர்களை இக்கிளர்ச்சிக் குழுவினர் கொன்றனர்.  
2023 பெசாவர் பள்ளிவாசல் தற்கொலைப்படை குண்டு வெடிப்பில் 95 பேர் கொல்லப்பட்டனர் மற்றும் 223 பேர் காயம் அடைந்தனர். இதற்கு பாகிஸ்தான் தலிபான்கள் பெறுப்பேற்றது.
# குவாந்தான் மக்களவைத் தொகுதி

குவாந்தான் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1959-ஆம் ஆண்டில் இருந்து குவாந்தான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# குவாந்தான் மக்களவைத் தொகுதி

## குவாந்தான் மாவட்டம்

குவாந்தான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் குவாந்தான். பகாங் மாநிலத்தின் வடகிழக்கில் அமைந்துள்ளது. இந்த மாவட்டத்தின் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.  
இந்த மாவட்டத்தில் உள்ள முக்கிய நகரங்கள் குவாந்தான் மற்றும் பண்டார் இந்திரா மக்கோத்தா *(Bandar Indera Mahkota)*. இதர நகரங்கள் பஞ்சிங், சுங்கை லெம்பிங், கம்பாங் மற்றும் பெசெரா. 11-ஆம் நூற்றாண்டில், குவாந்தான் நிலப்பகுதி, சயாமியர்களால் கையகப்படுத்தப் படுவதற்கு முன்பு, பெங்-கெங் *(Pheng-Kheng)* எனும் மற்றும் ஒரு சிறிய பேரரசால் ஆளப்பட்டது. 15-ஆம் நூற்றாண்டில், சிறிது காலம் மலாக்கா அரசாலும் ஆளப்பட்டது.
# குவாந்தான் மக்களவைத் தொகுதி

## குவாந்தான் மக்களவைத் தொகுதி

| குவாந்தான் மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | P061 | 1959–1963 | அப்துல் ரகுமான் தாலிப்
*(Abdul Rahman Talib)* | ****
<small></small> |
| **மலேசிய மக்களவை** |  |  |  |  |
| 1-ஆவது மலேசிய மக்களவை | P061 | 1963–1964 | அப்துல் ரகுமான் தாலிப்
*(Abdul Rahman Talib)* | ****
<small></small> |
| 2-ஆவது மக்களவை | 1964–1968 |  |  |  |
| 1968–1969 | முகமது தாயிப்
*(Mohamed Taib)* |  |  |  |
| 1969–1971 | நாடாளுமன்றம் இடைநிறுத்தம் |  |  |  |
| 3-ஆவது மக்களவை | P061 | 1971–1973 | முகமது தாயிப்
*(Mohamed Taib)* | {****
<small></small> |
| 1973–1974 | ****
<small></small> |  |  |  |
| 4-ஆவது மக்களவை | P067 | 1974–1978 | முகமது அலி சரீப்
*(Mohd Ali M. Shariff)* |  |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 | அப்துல் ரகீம் அபு பக்கர்
*(Abdul Rahim Abu Bakar)* |  |  |
| 7-ஆவது மக்களவை | P075 | 1986–1990 | ஆதாம் அப்துல் காதிர்
*(Adam Abdul Kadir)* |  |
| 8-ஆவது மக்களவை | 1990–1995 | பவுசி அப்துல் ரகுமான்
*(Fauzi Abdul Rahman)* |  |  |
| 9-ஆவது மக்களவை | P078 | 1995–1999 |  |  |
| 10-ஆவது மக்களவை | 1999–2004 | முகமது காலில் யாக்கோப்
*(Mohd Khalil Yaakob)* |  |  |
| 11-ஆவது மக்களவை | P083 | 2004–2008 | பு ஆ கியாவ்
*(Fu Ah Kiow)* | ****
<small> |
| 12-ஆவது மக்களவை | 2008–2013 | புசியா சாலே
*(Fuziah Salleh)* | ****
<small> |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 | ****
<small> |  |  |
| 15-ஆவது மக்களவை | 2022–தற்போது வரையில் | வான் ரசாலி வான் நோர்
*(Wan Razali Wan Nor)* | ****
<small></small> | } |
# வாலி கட்டுவிரியன்

## சொற்பிறப்பியல்

இங்கிலாந்து ஊர்வனவியலாளர் பிராங்க் வால் நினைவாக இந்தச் சிற்றினம் பெயரிடப்பட்டது. தனது பெயரையே சூட்டியதால் வால், தான் "நெறிமுறைகளை மீறியதாக" ஒப்புக் கொண்டார்.
# வாலி கட்டுவிரியன்

## வாழ்விடம்

*ப. வாலி* காடுகள், விவசாய நிலங்கள் மற்றும் கிராமப்புற மற்றும் நகரமயமாக்கப்பட்ட பகுதிகளில் காணப்படுகிறது. இது உள்ளூர் அளவில் பரவலாகக் காணப்படுகிறது.
# எமிலி சாஜா

**கிங் காங்** என்ற புனைபெயரால் அறியப்படும் **எமிலி சாஜா** (*Emile Czaja*, 15 சூலை 1909-16 மே 1970) என்பவர் ஒரு ஆத்திரேலிய-இந்திய தொழில்முறை மல்யுத்த வீரரும் நடிகரும் ஆவார். இவர் 1909 இல் அங்கேரியில் பிறந்தவர். 1929 முதல் 1970 வரை மல்யுத்தப் போட்டிகளில் தீவிரமாக இருந்தார். இவர் பெரும்பாலும் யப்பான், சிங்கப்பூர், ஐரோப்பா, நியூசிலாந்து, ஆத்திரேலியா ஆகிய நாடுகளில் மல்யுத்தம் செய்தார். தொழில்முறை மல்யுத்தத்தில், இவரது பரம போட்டியாளர்களாக அஸ்லம் பஹல்வான், ஹமிதா பஹல்வான், ஷெய்க் அலி, தாரா சிங் ஆகியோர் இருந்தனர்.
# எமிலி சாஜா

## துவக்ககால வாழ்க்கை

அங்கேரிய நாட்டைச் சேர்ந்த எமிலி சாஜா ஐரோப்பாவில் மல்யுத்தம் செய்யத் தொடங்கினார். 18 வயதில், இவர் ஐரோப்பா முழுவதும் முக்கியமான போட்டிகளில் பங்கேற்றார். எமிலி மல்யுத்தத்தின் அனைத்து பாணிகளிலும் சிறந்து விளங்கினார். இதனால் விரைவில் சிறந்த போட்டியாளர்கள் அனைவருக்கும் ஒரு வலிமையான எதிரியாக மாறினார்.
# எமிலி சாஜா

## தொழில்முறை மல்யுத்த வாழ்க்கை

சாஜா 1937 இல் இந்தியாவில் தனது தொழில் வாழ்க்கையைத் தொடங்கினார். ஒரு இந்திய திரைப்படத்தில் கிங் காங் பாத்திரத்தில் நடித்ததால் இவருக்கு "கிங் காங்" என்ற பெயர் வழங்கப்பட்டது. இவர் 100,000 இக்கும் மேற்பட்ட ரசிகர்களுக்காக அடிக்கடி மல்யுத்தம் செய்தார்.  
மலேசியாவின் பினாங்கில் நடந்த ஒரு போட்டியை முடித்து சிங்கப்பூருக்குத் திரும்பிச் செல்லும்போது, 1970 மே 12 அன்று ஐபோவில் நடந்த கார் விபத்தில் சாஜா மோசமாக காயமடைந்தார். இதனையடுத்து 1970 மே 16 அன்று சிங்கப்பூரில் 60 தன் வயதில் இறந்தார்.
# எமிலி சாஜா

## திரைப்படவியல்

| 1953 | *பொன்னி* | அவராகவே | தமிழ்ப் படம் |
| --- | --- | --- | --- |
| 1962 | *கிங் காங்* | கிங் காங் | இந்தி திரைப்படங்கள் |
| *ஹாங்காங்* |  |  |  |
| 1963 | *படால் நாக்ரி* |  |  |
| *கார்னிவல் கிங்* |  |  |  |
| *ஃபௌலாத்* | அடிமைத் தலைவன் |  |  |
| 1964 | *குஃபியா மஹால்* | மல்யுத்த வீரர் |  |
| *சாம்சன்* |  |  |  |
| *ஹெர்குலஸ்* | மல்யுத்த வீரர் |  |  |
| *ஆயா தூபன்* | மல்யுத்த வீரர் |  |  |
| 1965 | *டார்சன் அண்ட் கிங் காங்* | டார்சனின் எதிரி |  |
| *சங்கிராம்* |  |  |  |
| *ஹம் சப் உஸ்தாத் ஹெய்ன்* | கிங் காங் மல்யுத்த வீரர் |  |  |
| 1968 | *முஜ்ரிம் கவுன்?* |  |  |
| 1972 | *மெலே மித்ரன் டி* | பஞ்சாபி படம் | } |
# எமிலி சாஜா

## வகையரும் சாதனைகளும்

- ஓரியண்டல் ஹெவிவெயிட் சாம்பியன்ஷிப்
- ஆஸ்திரேலிய ஜூனியர் ஹெவிவெயிட் சாம்பியன்ஷிப்
- ஜப்பான் மல்யுத்த சங்கம்
- ஆல் ஆசியா டேக் டீம் சாம்பியன்ஷிப் (1 முறை) - டைகர் ஜோகிந்தர் சிங்குடன்
# படிமம்:Emile Czaja.jpg

## எமிலி சாஜாவின் ஒளிப் படத்தின் கட்டுப்பாடுள்ள பயன்பாடு

1. No free equivalent exists that would effectively identify the article's subject - no free images have been allocated for this person.
1. The image does not in any way limit the ability of the copyright owners to market or sell their product.
1. The image is only used once and is rendered in low resolution to avoid piracy.
1. The image has been published outside Wikipedia; see source above.
1. The image meets general Wikipedia content requirements and is encyclopedic.
1. The image meets Wikipedia's media-specific policy.
1. The image is used in the article wiki-linked in the section title.
1. No free images have been allocated for this person
1. The image is needed to identify the person for educational purposes in an encyclopedia entry and significantly improves the quality of the article.
1. The image has a brief description that identifies the image, notes the source, and provides attribution to the copyright holder.
1. A replaceable free image for this person is impossible as he/she is deceased.
# ரெட்டியார்பாளையம் சட்டமன்றத் தொகுதி

**ரெட்டியார்பாளையம் சட்டமன்றத் தொகுதி** (*Reddiarpalayam Assembly constituency*) என்பது இந்திய மாநிலமான புதுச்சேரியில் உள்ள ஒரு சட்டமன்றத் தொகுதியாகும். இது 1974 முதல் 2006 வரை மாநிலத் தேர்தல் செயல்பாட்டில் இருந்தது. தற்போது இத்தொகுதி நீக்கப்பட்ட தொகுதியாகும்.
# ரெட்டியார்பாளையம் சட்டமன்றத் தொகுதி

## சட்டப்பேரவை உறுப்பினர்கள்

| 1974 | வி. சுப்பையா | இந்தியப் பொதுவுடமைக் கட்சி |  |
| --- | --- | --- | --- |
| 1977 | வி. சுப்பையா |  |  |
| 1980 | ரேணுகா அப்பாதுரை | இந்திய தேசிய காங்கிரசு |  |
| 1985 | வி. பாலாஜி | இந்திய தேசிய காங்கிரசு |  |
| 1990 | ஆர். விசுவநாதன் | இந்தியப் பொதுவுடமைக் கட்சி |  |
| 1991 | ஆர். விசுவநாதன் |  |  |
| 1996 | ஆர். விசுவநாதன் |  |  |
| 2001 | ஏ. எம். கிருஷ்ணமூர்த்தி | பாரதிய ஜனதா கட்சி |  |
| 2006 | ஆர். விசுவநாதன் | இந்தியப் பொதுவுடமைக் கட்சி | } |
# குளோரோ ஆல்க்கைல் ஈதர்

'
**குளோரோ ஆல்க்கைல் ஈதர்கள்** (*Chloroalkyl ethers*) என்பவை R-O-(CH<sub>2</sub>)<sub>n</sub>-Cl என்ற பொது கட்டமைப்புடன் கூடிய கரிமச் சேர்மங்களின் ஒரு வகுப்பாகும். ஓர் ஆல்க்கேன் சங்கிலி வழியாக குளோரோமெதில் குழுவுடன் இணைக்கப்பட்ட ஈதராக இச்சேர்மம் வகைப்படுத்தப்படுகிறது.  
குளோரோமெத்தில் மெத்தில் ஈதர் என்பது CH<sub>3</sub>OCH<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஓர் ஈதர் ஆகும். டோடெசில்பென்சைல் குளோரைடு, நீர் விரட்டிகள், அயனி-பரிமாற்ற பிசின்கள், பலபடிகள் மற்றும் குளோரோமெத்திலேற்ற வினையாக்கிகள் தயாரிக்கும் செயல்முறைகளில் ஆல்க்கைலேற்றும் முகவராகவும் தொழில்துறை கரைப்பானாகவும் பயன்படுத்தப்படுகிறது. கரிமத் தொகுப்பு வினைகளில் மெத்தாக்சிமெத்தில் பாதுகாக்கும் குழுவின் அறிமுகத்திற்கு இச்சேர்மம் பயன்படுத்தப்படுகிறது.  
பிசு(குளோரோமெத்தில்) ஈதர் (இரசாயன ஆயுதமான கந்தக கடுகுக்கு நெருங்கிய தொடர்புடையது) மற்றும் பென்சில் குளோரோமெத்தில் ஈதர் போன்ற தொழில்துறை முக்கியத்துவம் வாய்ந்த சேர்மங்கள் குளோரோ ஆல்க்கைல் ஈதருடன் நெருங்கிய தொடர்புடைய சேர்மங்களாகும்.
| பென்சைல் குளோரோமெத்தில் ஈதர் | பென்சைல் | 156.61 | 3587-60-8 | 102&nbsp;°செல்சியசு @ |
| --- | --- | --- | --- | --- |
| குளோரோமெத்தில் மெத்தில் ஈதர் | மெத்தில் | 80.51 | 107-30-2 | 55-57 |
| பிசு(குளோரோமெத்தில்) ஈதர் | 114.96 | 542-88-1 | 106 |  |
| டெர்ட்-பியூட்டைல்குளோரோமெத்தில் ஈதர் | பியூட்டைல் | 124.5 |  |  |
| 2-மெத்தாக்சியெத்தாக்சிமெத்தில் குளோரைடு | 124.57 | 3970-21-6 | 50-52&nbsp;°C @ |  |
| இருகுளோரோமெத்தில் மெத்தில் ஈதர் | 114.96 | 4885-02-3 | 82 - 85.5&nbsp;°C |  |
| **குளோரோ ஆல்க்கைல் ஈதர் பிரதிநிதிகள்** | } |  |  |  |  
கரிமத் தொகுப்பு வினைகளில் மெத்தாக்சி மெத்தில் ஈதர்களும் மீத்தாக்சி ஈத்தேன்களும் பொதுவான பாதுகாப்பு குழுக்களாகும்.
# குளோரோ ஆல்க்கைல் ஈதர்

## பாதுகாப்பு

குளோரோ ஆல்க்கைல் ஈதர்கள் வலிமையான ஆல்கைலேற்றும் முகவர்களாகும். இந்த சேர்மங்கள் மனிதர்களில் புற்றுநோய் உருவாக்கும் தன்மை கொண்டவை.
# ப. சேசாத்ரி

**பட்டாபிராமையா சேசாத்ரி** (*Pattabhiramaiah Sheshadri*) (பிறப்பு நவம்பர் 23,1963) கன்னடத் திரைப்படத்துறையில் பணிபுரியும் ஓர் முக்கியத் திரைப்பட இயக்குநர் ஆவார். முன்னுதி, *அதிதி*, *பேரு*, *துட்டூரி*, *விமுக்தி*, *பெட்டடா ஜீவா*, *பாரத் ஸ்டோர்ஸ்* மற்றும் *டிசம்பர்-1* ஆகிய திரைப்படங்களுக்காக இவர் அறியப்படுகிறார். பல்வேறு தொலைக்காட்சி தொடர்களிலும் இயக்குநராகவும் பணியாற்றியுள்ளார்.  
டிசம்பர் 1 என்ற திரைப்படம் கன்னடத்தில் சிறந்த திரைப்படத்திற்கான தேசிய திரைப்பட விருதையும், சிறந்த திரைக்கதைக்கான தேசிய திரைப்பட விருதை வென்றபோது, தொடர்ச்சியாக எட்டு முறை தேசிய திரைப்பட விருதைப் பெற்ற முதல் இயக்குநர் ஆனார்.
# ப. சேசாத்ரி

## ஆரம்பகால வாழ்க்கை மற்றும் கல்வி

சேசாத்ரி 1963 நவம்பர் 23 அன்று அபோதைய மைசூர் மாநிலத்தின் தும்கூரின் தண்டினாசிவரா கிராமத்தில் தொடக்கப்பள்ளி ஆசிரியரான பட்டாபிராமையா மற்றும் கமலாம்மாள் ஆகியோருக்கு பிறந்தார். நான்கு உடன்பிறப்புகளில் இவர் இளையவர். கன்னட இலக்கியத்தில் முதுகலைப் பட்டம் பெற்ற இவர், இதழியலில் சான்றிதழ் பட்டமும் பெற்றார்.
# ப. சேசாத்ரி

## தொழில் வாழ்க்கை

*நவகர்நாடக பிரகாசனா* என்ற வெளியீட்டு நிறுவனத்தில் தனது வாழ்க்கையைத் தொடங்கிய சேசாத்ரி, அங்கு வெளியீட்டிற்கான அட்டைப் பக்கங்களை வடிவமைத்தார். பின்னர் *சுட்டி சங்கதி* என்ற கன்னட வார இதழில் சேர்ந்தார். அங்கு இருந்த காலத்தில் திரைப்படங்களைப் பற்றிய விமர்சனங்களையும் அம்சங்களையும் எழுதினார். இது கன்னடத் திரைப்படத் துறையைப் புரிந்துகொள்ள இவருக்கு ஒரு வாய்ப்பை வழங்கியது. பின்னர் திரைப்பட விழாக்களில் கலந்து கொள்ளத் தொடங்கினார், அங்கு இவர் முதல் முறையாக உலகத் திரைப்படத்துறையை வெளிப்படுத்தினார். இது இவரை தனது சொந்த படங்களை உருவாக்கத் தூண்டியது.  
சேசாத்ரி திரைக்கதைகளை எழுதுவதன் மூலமும், கன்னடத் திரைப்பட இயக்குநர் த. சீ. நாகாபரணாவிற்கு உதவுவதன் மூலமும் திரைப்படங்கள் மற்றும் தொலைக்காட்சியில் பணியாற்றத் தொடங்கினார்.  
சேசாத்ரி 1995 இல் *இன்சாரா* என்ற முதல் தொலைக்காட்சி தொடரை இயக்கினார். அதைத் தொடர்ந்து 1996 இல் *காமனாபில்லு* மற்றும் *கத்தேகரா* மற்றும் 1999 இல் *மாயம்ருகா* ஆகிய தொடர்கள் வெளிவந்தன.  
2000 ஆம் ஆண்டில் புதுதில்லியில் நடைபெற்ற 31 வது இந்திய சர்வதேச திரைப்பட விழாவின் போது, விழாவில் சிறந்த திரைப்பட விருதை வென்ற *கருணம்* என்ற மலையாளத் திரைப்படத்தை காண நேரிட்டது. படத்தின் இயக்குனருடனான உரையாடலின் போது, இது 1 மில்லியன் ரூபாய் செலவில் தயாரிக்கப்பட்டதாக அறிந்தார். &nbsp;இது குறைந்த செலவில் ஒரு படம் இவருக்கு அளித்தது.  
பின்னர் போல்வார் முகமது குன்ஹியின் *முட்டுச்சேரா* என்ற புத்தகத்தை *முன்னுதி* என்ற பெயரில் திரைப்படமாக மாற்ற சேசாத்ரி முடிவு செய்தார். 1 மில்லியன் ரூபாய் செலவில் படம் தயாரிக்க முடியும் என்று பல தயாரிப்பாளர்களை அணுகினார். ஆனால் அவர்கள் அனைவராலும் நிராகரிக்கப்பட்டார். மேலும் கதையில் உள்ள அனைத்து கதாபாத்திரங்களும் முஸ்லிம்கள் என்பதால் இந்துக்கள் யாரும் படத்தைப் பார்க்க மாட்டார்கள் என்றும், கதை அவர்களின் நம்பிக்கைகளுக்கு எதிராக பேசுவதால் எந்த முஸ்லிம்களும் படத்தைப் பார்க்க முடியாது என்றும் கூறப்பட்டது.  
இந்த கட்டத்தில் தான் ஒரு கூட்டுறவு மாதிரியில் படத்திற்கு நிதியளிக்கும் யோசனை வந்தது பின்னர் திரைப்படத் துறையைச் சேர்ந்த தனது நண்பர்களை அணுகினார். அவர்கள் ஒவ்வொருவரும் இந்த திட்டத்தில் தலா ₹ 100,000 முதலீடு செய்ய ஒப்புக்கொண்டனர். *முன்னுதி* படம் வெளியாகி முடிவில் 1 மில்லியன் ரூபாய் லாபம் ஈட்டியது.  
சேசாத்ரியும் அவரது நண்பர்களும் அந்த லாபத்தை தனது அடுத்த படமான *அதிதி* என்ற பெயரில் தயாரிக்க முடிவு செய்தனர். இதில் பிரகாஷ் ராஜ் முக்கியக் கதாபாத்திரத்தில் நடித்திருந்தார். சேசாத்ரி இந்த கூட்டுறவு மாதிரியை தொடர்ந்து பயன்படுத்தி வருகிறார். மேலும் இந்த முறையைப் பயன்படுத்தி தனது ஐந்து படங்களை வெளியிட்டுள்ளார்.
# பாயா பெசார் மக்களவைத் தொகுதி

பாயா பெசார் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1995-ஆம் ஆண்டில் இருந்து பாயா பெசார் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# பாயா பெசார் மக்களவைத் தொகுதி

## குவாந்தான் மாவட்டம்

குவாந்தான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் குவாந்தான். பகாங் மாநிலத்தின் வடகிழக்கில் அமைந்துள்ளது. இந்த மாவட்டத்தின் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.  
முதலாம் நூற்றாண்டில் சித்து அரசு (ஆங்கிலம்: *Chih-Tu* அல்லது *Chihtu*; மலாய்: *Tanah Merah*) எனும் பேரரசின் ஒரு பகுதியாகக் குவாந்தான் மாவட்டம் இருந்தது. 'சிது' என்றால் 'சிகப்பு மண்' (*Red Earth Kingdom*) என்று பொருள். 11-ஆம் நூற்றாண்டில், குவாந்தான் நிலப்பகுதி, சயாமியர்களால் கையகப்படுத்தப் படுவதற்கு முன்பு, பெங்-கெங் *(Pheng-Kheng)* எனும் ஒரு சிறிய பேரரசால் ஆளப்பட்டது. 15-ஆம் நூற்றாண்டில், சிறிது காலம் மலாக்கா சுல்தானக அரசாலும் ஆளப்பட்டது.
# பாயா பெசார் மக்களவைத் தொகுதி

## பாயா பெசார் மக்களவைத் தொகுதி

| பாயா பெசார் மக்களவைத் தொகுதியின் உறுப்பினர்கள் (1995 - 2022) |  |  |  |  |
| --- | --- | --- | --- | --- |
| 9-ஆவது மக்களவை | P079 | 1995–1999 | சித்தி சகாரா சுலைமான்
*(Siti Zaharah Sulaiman)* | ****
<small></small> |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P084 | 2004–2008 |  |  |
| 12-ஆவது மக்களவை | 2008–2013 | அப்துல் மனான் இசுமாயில்
*(Abdul Manan Ismail)* |  |  |
| 13-ஆவது மக்களவை | 2013–2018 |  |  |  |
| 2018 | *காலி* |  |  |  |
| 14-ஆவது மக்களவை | 2018–2022 | முகமது சகார் அப்துல்லா
*(Mohd Shahar Abdullah)* | ****
<small></small> |  |
| 15-ஆவது மக்களவை | 2022–தற்போது வரையில் |  |  |  |
# சிறிய கருப்பு கட்டுவிரியன்

**சிறிய கருப்பு கட்டுவிரியன்** (*பங்காரசு லிவிடசு-Bungarus lividus*) என்பது இந்தியா, வங்காளதேசம் மற்றும் நேபாளத்தில் காணப்படும் நச்சுப் பாம்பு குடும்பமான எலாபிடே சிற்றினமாகும். பாம்பின் நிறத்தைக் குறிக்கும் வகையில், "நீல உலோக நிறம்" அல்லது "ஈய நிறம்" என்று பொருள்படும் இலத்தீன் சொல்லான *லிவிடசு* இதன் சிற்றினப் பெயராகும்.
# சிறிய கருப்பு கட்டுவிரியன்

## விளக்கம்

சிறிய கருப்பு கட்டுவிரியன் சிறிய அளவிலான பாம்பு ஆகும். இதன் உடல் மென்மையாகவும் கருப்பு அல்லது நீலம்-கருப்பு நிறத்திலும் இருக்கும். மேல் உதடு வெள்ளை நிறத்திலிருக்கும். இதன் உட்புறங்கள் சாம்பல் நிற விளிம்புகளுடன் வெள்ளை நிறத்தில் உள்ளன. கண்கள் சிறியவை, வட்டமான கருவிழியுடன் கருப்பு நிறத்தில் உள்ளன. கண்கள் மூக்கை நோக்கி அமைந்துள்ளன. செதில்கள் முதுகுப்புறத்தில் 15 வரிசைகளில் (15:15:15) அமைக்கப்பட்டுள்ளன. நடு-முதுகுப்புறச் செதில்கள் மற்ற வரிசைகளை விடச் சற்று பெரியவை. குத மற்றும் வாலடிச் செதில்கள் பிரிக்கப்படாதவை.
# சிறிய கருப்பு கட்டுவிரியன்

## பரவல்

சிறிய கருப்பு கட்டுவிரியன் இந்தியா (வட வங்காளம், வடகிழக்கு இந்தியா) வங்காளதேசம், நேபாளத்தில் காணப்படுகிறது.  
வட்டாரம் இனம்: அசாம், இந்தியா
# சிறிய கருப்பு கட்டுவிரியன்

## சூழலியல்

### உணவு

சிறிய கருப்பு கட்டுவிரியன் முதன்மையாக *ஓபியோபேகசு* எனப்படும் பாம்புண்ணி வகையினைச் சார்ந்தது ஆகும். அதாவது இது மற்ற பாம்புகளை வேட்டையாடுகிறது.
# மலாக்கா பொது மருத்துவமனை

**மலாக்கா பொது மருத்துவமனை** (மலாய்: *Hospital Melaka*; ஆங்கிலம்: *Malacca General Hospital*) என்பது மலேசியா, மலாக்கா மலாக்கா நகர்ப்பகுதியில் உள்ள மருத்துவமனை ஆகும்.  
மலாக்கா மாநிலத்திலுள்ள சுகாதார மையங்கள்; ஜொகூர் மாநிலத்தின் வடக்குப் பகுதி மற்றும் நெகிரி செம்பிலான் தம்பின் மாவட்டம் ஆகிய பகுதிகளில் உள்ள நோயாளிகளுக்கு ஒரு பரிந்துரை மையமாகவும் செயல்படுகிறது.
# மலாக்கா பொது மருத்துவமனை

## பொது

மலாக்கா நகரத்திலிருந்து 15 நிமிட பயண நேரத்தில் பெரிங்கிட் சாலை - புக்கிட் பாலா சாலைகளில் இந்தப் பொது மருத்துவமனை அமைந்துள்ளது. ஏறக்குறைய 17.4 ஏக்கர் (7.0 எக்டேர்) நிலப்பரப்பில், நவீன வசதிகள் மற்றும் உள்கட்டமைப்புகளைக் கொண்டுள்ளது. தளத்தில் பல புதிய கட்டிடங்களைச் சேர்க்கும் ஒரு விரிவாக்கத் திட்டம் தற்போது செயல்பாட்டில் உள்ளது.  
மலாக்கா மருத்துவமனையின் இதர பெயர்கள்  
- புக்கிட் பாலா மருத்துவமனை - *(Bukit Pala Hospital)*
- மலாக்கா மருத்துவமனை - *(Malacca Hospital)*
- மலாக்கா பொது மருத்துவமனை - *(Malacca General Hospital)*
- மலாக்கா பெரிய மருத்துவமனை - *(Hospital Besar Melaka)*
- மலாக்கா பொது மக்கள் மருத்துவமனை - *(Rumah Sakit Umum Melaka)*
# மலாக்கா பொது மருத்துவமனை

## வரலாறு

1934 பிப்ரவரி 12-ஆம் தேதி, நீரிணை குடியேற்றங்களின் நிர்வாக அரசின் **$** 2.34 மில்லியன் மலாயா டாலர் அரசு நிதியுதவியுடன் திறப்புவிழா கண்டது. நீரிணை குடியேற்றங்களின் ஆளுநர் சர் சிசில் கிளமந்தி ஸ்மித் (*Sir Cecil Clementi*) தலைமையில் மலாக்கா பொது மருத்துவமனை திறக்கப்பட்டது.  
மிகப் பெரிய அளவிலான அந்தத் திறப்பு விழாவில் பிரித்தானிய காலனித்துவச் செயலாளர் ஆண்ட்ரூ கால்டிகாட் *(Andrew Caldecott)* இராணுவக் கட்டளை அதிகாரி மேஜர் ஜெனரல் லெவின், மருத்துவ சிகிச்சை மற்றும் சுகாதார இயக்குநர் டாக்டர் ஆர்.டி. பிட்சுஜெரால்ட், குடியுரிமை ஆலோசகர் எம்.டபிள்யூ. மில்லிங்டன் மற்றும் மலாக்காவைச் சேர்ந்த 700 பேரும் கலந்து கொண்டனர்.
# மலாக்கா பொது மருத்துவமனை

## மலாக்கா மணிப்பால் மருத்துவக் கல்லூரி

மலாக்கா மணிப்பால் மருத்துவக் கல்லூரி என்று முன்பு அழைக்கப்பட்ட மலேசிய மணிப்பால் பல்கலைக்கழகக் கல்லூரியில் *(Melaka Manipal Medical College)*, மலேசியாவைச் சேர்ந்த மாணவர்களும், வெளிநாட்டு மாணவர்களும் மருத்துவக் கல்வி பயின்று வருகின்றனர். மலாக்கா மாநகரத்தில் இருந்து 15 கி.மீ. தொலைவில் உள்ள ஆயர் குரோ பகுதியில், மலாக்கா மணிப்பால் மருத்துவக் கல்லூரி உள்ளது.  
1997-ஆம் ஆண்டு தோற்றுவிக்கப் பட்ட இந்தக் கல்லூரியில் இது வரை 1800 மருத்துவர்கள் படித்துப் பட்டம் பெற்றுள்ளனர்.
# மலாக்கா பொது மருத்துவமனை

## அமைவு

இந்த மருத்துவமனை அமைக்கப்படும் போது நோயாளிகள் மற்றும் பார்வையாளர்களின் வசதிகளைக் கருத்தில் கொண்டு திறந்தவெளி பூங்காவிற்குள் அமைக்கப்பட்டது.  
மேலும் இந்த மருத்துவமனை திறக்கப்பட்டதில் இருந்து அனைத்து மருத்துவ வசதிகள் மற்றும் உள்கட்டமைப்பு வசதிகளுடன் முழுமையாக உள்ளது. 17 நோயாளிக் கூடங்களில் (வார்டுகளில்) 806 படுக்கைகளை வழங்கும் நான்கு அடுக்குமாடிக் கூடங்கள் உள்ளன.
# மலாக்கா பொது மருத்துவமனை

## அமைவு

### முகவரி

Hospital Melaka, Jalan Mufti Haji Khalil, 75400 Melaka  
Tel : +60 06-2892344 Faks : +06-2841590
# அனிதா சுபதர்சினி

**அனிதா சுபதர்சினி** (*Anita Subhadarshini*) ஒரிசா போலாசாரா சேர்ந்த இந்திய அரசியல்வாதியும் இந்திய நாடாளுமன்ற மக்களவையின் உறுப்பினரும் ஆவார். இவர் அசுகா மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராக 2024ஆம் ஆண்டு நடைபெற்ற பொதுத் தேர்தல் மூலம் தேர்ந்தெடுக்கப்பட்டார். இவர் பாரதிய ஜனதா கட்சி சேர்ந்தவர்.
# மதிரா சுப்பண்ணா தீக்சிதலு

**மதிரா சுப்பண்ணா தீக்சிதலு** (*Madhira Subbanna Deekshitulu*) (1868 – 1928) ஓர் இந்திய எழுத்தாளர் ஆவார். தெலுங்கு மொழியில் 12-பகுதிகளைக் கொண்ட நகைச்சுவையான *காசி மஜிலி கதலு* என்ற கற்பனை புதினத்திற்காக அறியப்பட்டவர். இதில் பல பகுதிகள் தெலுங்குத் திரைப்படங்களாக எடுக்கப்பட்டது.
# ஏர் கேரளா

**ஏர் கேரளா** (Air Kerala) கேரள அரசாங்கத்தால் முன்மொழியப்பட்ட பிராந்திய விமான நிறுவனமாகும், இது இப்போது ஐக்கிய அரபு அமீரகத்தை தளமாகக் கொண்ட தொழிலதிபர் அஃபி அகமது மற்றும் அய்யூப் கல்லாடா ஆகியோரால் மேற்கொள்ளப்படுகிறது, இது ஜெட் ஏவியேஷன் ஏர்லைன் சேவையின் உரிமையாளரின் கீழ் கொச்சி பன்னாட்டு வானூர்தி நிலையம் (CIAL) இன் துணை நிறுவனமாக பதிவு செய்யப்பட்டுள்ளது.
# ஏர் கேரளா

## உருவாக்கம்

ஏர் கேரளா திட்டம் 2005 ஆம் ஆண்டு முதன் முதலில் கேரள அரசாங்கத்தால் அறிவிக்கப்பட்டது. அதிகப்படியான கேரள மக்கள் வளைகுடா நாடுகளில் இருக்கும் காரணத்தால் வருடம் முழுவதும் கேரள விமான நிலையத்தில் பயணிகள் குவிந்துகிடக்கின்றனர். இதை அடிப்படையாக வைத்து ஏர் கேரளா திட்டத்தினை, கேரள மாநில அரசு உருவாக்கியது..  
விமான நிறுவனம் ஆரம்பத்தில் ஏப்ரல் 2013 இல் தனது செயல்பாட்டைத் தொடங்க திட்டமிட்டிருந்தது, இருப்பினும், இந்திய அரசாங்கத்தின் நிபந்தனையின்படி, சர்வதேச விமான சேவைகளை இயக்க விரும்பும் இந்திய விமான நிறுவனம் முதலில் குறைந்தபட்சம் 20 விமானங்களைக் கொண்டிருக்க வேண்டும் மற்றும் உள்நாட்டு சேவைகளை இயக்குவதில் ஐந்தாண்டு அனுபவம் பெற்றிருக்க வேண்டும் என்ற நிபந்தனைகளால் பின்னுக்கு தள்ளப்பட்டது..  
இத்திட்டம் முழுமைபெறுமானால், முதன்மைப் பங்குதாரர்களில் ஒரு மாநில அரசாங்கத்துடன் ஏர் கேரளா இந்தியாவின் முதல் விமான சேவையாகும். மாநில அரசு மற்றும் கொச்சி பன்னாட்டு வானூர்தி நிலையம் இணைந்து நிறுவனத்தின் 26% பங்குகளை வைத்திருக்கும், மீதமுள்ள 74% பங்குகள் பிற பொதுத்துறை நிறுவனங்கள், தனிநபர்கள் மற்றும் தனியார் குழுக்களுக்கு வழங்கப்படும்.
# ஏர் கேரளா

## புத்தாக்கம்

சூலை 2024ல் ஐக்கிய அரபு அமீரகத்தை தளமாகக் கொண்ட தொழிலதிபர் அஃபி அகமது மற்றும் அய்யூப் கல்லாடா ஆகியோரின் முயற்சியால் "ஏர் கேரளா" நிறுவனத்திற்குப் புத்துயிர் பெற்றது மட்டும் அல்லாமல் முதல் கட்டமாக இந்திய விமான போக்குவரத்து அமைச்சகத்திடம் இருந்து தடையில்லா சான்றிதழை (என்ஓசி) பெற்றுள்ளது. இருப்பினும், வணிகச் செயல்பாடுகளைத் தொடங்குவதற்கு முன், விமானம் இயக்குவதற்கான அனுமதி சான்றிதழை (AOC) பெறுவதற்கான செயல்முறையை அது இன்னும் மேற்கொள்ள வேண்டும்.
# ஏர் கேரளா

## தலைமையகம்

கொச்சியைத் தலைமையிடமாகக் கொண்டு, முதல்கட்டமாகக் கேரளாவிலிருந்து உள்நாட்டு விமானச் சேவைகளை இயக்க ஏர் கேரளா நிறுவனம் திட்டமிட்டு உள்ளது.
# ஆண்டர்சன் மலை ஓணான்

**ஆண்டர்சன் மலை ஓணான்** என்பது *ஜபாலுரா ஆண்டர்சோனியா* (*Japalura andersoniana*) அகாமிடே குடும்பத்தில் *ஜபாலுரா* பேரினப் பல்லி சிற்றினமாகும். இந்தச் சிற்றினம் தெற்கு ஆசியாவினைத் தாயகமாகக் கொண்டது.
# ஆண்டர்சன் மலை ஓணான்

## சொற்பிறப்பியல்

இசுக்கொட்லாந்தின் விலங்கியல் நிபுணர் ஜான் ஆண்டர்சன் நினைவாக இந்த சிற்றினப் பெயர் *ஆண்டர்சோனியா* என்று அழைக்கப்படுகிறது.
# ஆண்டர்சன் மலை ஓணான்

## புவியியல் வரம்பு

*ஜ. ஆண்டர்சோனியா* கிழக்கு இந்தியாவிலும், முன்பு திபெத் என்று அழைக்கப்பட்ட தென்மேற்கு சீனா பகுதியிலும் காணப்படுகிறது.
# ஆண்டர்சன் மலை ஓணான்

## இனப்பெருக்கம்

*ஜ. ஆண்டர்சோனியா* முட்டையிட்டு இனப்பெருக்கம் செய்யக்கூடியது.
# பெக்கான் மக்களவைத் தொகுதி

பெக்கான் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1959-ஆம் ஆண்டில் இருந்து பெக்கான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# பெக்கான் மக்களவைத் தொகுதி

## பெக்கான் மாவட்டம்

பெக்கான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் பெக்கான். இந்த மாவட்டத்தின் வடக்கில் குவாந்தான் மாவட்டம், கிழக்கில் தென் சீனக் கடல், மேற்கில் மாரான் மாவட்டம் மற்றும் தெற்கில் ரொம்பின் மாவட்டம் ஆகியவை எல்லைகளாக உள்ளன.  
பெக்கான் நகரின் பழைய பெயர் இந்திராபுரா. இந்தியாவில் இருந்து வந்த இந்திய வணிகர்கள் இந்திராபுரா (இந்திரபுரம்) என்று அழைத்தனர். பெக்கான் நகரத்தின் அசல் பெயர் பூங்கா பெக்கான் (*Bunga Pekan*). பூங்கா பெக்கான் எனும் மலரின் பெயரில் இருந்து வந்தது. இங்கு பகாங் சுல்தானின் அரண்மனையும், அரச பள்ளிவாசலும் உள்ளன.
# பெக்கான் மக்களவைத் தொகுதி

## பெக்கான் மக்களவைத் தொகுதி

| பெக்கான் மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | P062 | 1959–1963 | அப்துல் ரசாக் உசேன்
(Abdul Razak Hussein) | ****
<small></small> |
| **மலேசிய மக்களவை** |  |  |  |  |
| 1-ஆவது மலேசிய மக்களவை | P062 | 1963–1964 | அப்துல் ரசாக் உசேன்
*(Abdul Razak Hussein)* | ****
<small></small> |
| 2-ஆவது மக்களவை | 1964–1969 |  |  |  |
| 3-ஆவது மக்களவை | 1969–1971 | colspan=2 align= நாடாளுமன்றம் இடைநிறுத்தம் |  |  |
| 3-ஆவது மக்களவை | P062 | 1971–1973 | அப்துல் ரசாக் உசேன்
*(Abdul Razak Hussein)* | ****
<small></small> |
| 1973–1974 | ****
<small></small> |  |  |  |
| 4-ஆவது மக்களவை | P071 | 1974–1976 |  |  |
| 1976–1978 | நஜீப் ரசாக்
*(Najib Razak)* |  |  |  |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 | முகமது அமீன் தாவூது
*(Mohamed Amin Daud)* |  |  |
| 7-ஆவது மக்களவை | P077 | 1986–1990 | நஜீப் ரசாக்
*(Najib Razak)* |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P080 | 1995–1999 |  |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P085 | 2004–2008 |  |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | செயிக் முகமது புசி செயிக் அலி
*(Sheikh Mohmed Puzi bin Sheikh Ali)* | } |  |
# அபோர் மலை அகாமா

***ஜபலுரா ஆசுடெனியானா*** (*Japalura austeniana*), பொதுவாக **அபோர் மலை அகாமா**
# அபோர் மலை அகாமா

## புவியியல் வரம்பு

*ஜ. ஆசுடெனியானா* பூட்டான் மற்றும் இந்தியா (அசாம், அருணாச்சலப் பிரதேசம்) காணப்படுகிறது.
# அபோர் மலை அகாமா

## விளக்கம்

*ஜ. ஆசுடெனியானா* மாதிரியின் மூக்கிலிருந்து குதம் வரை உள்ள நீளம் 9 செ.மீ. ஆகும். இதன் வால் செ.மீ. நீளமானது.
# அபோர் மலை அகாமா

## இனப்பெருக்கம்

*ஜ. ஆசுடெனியானா* முட்டையிட்டு இனப்பெருக்க செய்யக்கூடியது.
# உயிர்த்தராசன் குளம்

<templatestyles src="Module:Infobox/styles.css"></templatestyles>
**உயிர்த்தராசன் குளம்** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 20 கிலோமீட்டர் தூரத்தில் அமைந்துள்ளது.
# மாரான் மக்களவைத் தொகுதி

மாரான் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து மாரான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# மாரான் மக்களவைத் தொகுதி

## மாரான் மாவட்டம்

மாரான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் மாரான். முன்பு மாரான் மாவட்டத்தின் ஒரு பகுதியாக இருந்த பெரா மாவட்டம் 1981-ஆம் ஆண்டில் தனி மாவட்டமாகப் பிரிக்கப்பட்டது.  
இந்த மாவட்டம் பகாங் மாநிலத்தின் மையத்தில் அமைந்துள்ளது. இதைச் சுற்றி குவாந்தான் மாவட்டம், பெக்கான் மாவட்டம், ரொம்பின் மாவட்டம், பெரா மாவட்டம், தெமர்லோ மாவட்டம், ஜெராண்டுட் மாவட்டம் ஆகிய மாவட்டங்கள் உள்ளன.  
முன்பு மாரான் மாவட்டம், பெக்கான் மாவட்டத்தின் கீழ் ஒரு நகராண்மைக் கழகமாக இருந்தது. 1981 சனவரி மாதம்; மாரான் நகரம், தெமர்லோ மாவட்டத்தின் புக்கிட் செகும்பல் *(Mukim Bukit Segumpal),* செனோர் *(Chenor),* கெர்த்தாவ் *(Kertau)* ஆகிய நகரங்களுடன் இணைக்கப்பட்டு புதிய மாரான் மாவட்டம் உருவாக்கப்பட்டது.
# மாரான் மக்களவைத் தொகுதி

## மாரான் மக்களவைத் தொகுதி

| மாரான் மக்களவைத் தொகுதியின் உறுப்பினர்கள் (1974 - 2022) |  |  |  |  |
| --- | --- | --- | --- | --- |
| 4-ஆவது மக்களவை | P069 | 1974–1978 | இசாமிடின் யகயா
*(Hishamuddin Yahaya)* | ****
<small></small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 | முகமது காலில் யாக்கோப்
*(Mohd Khalil Yaakob)* |  |  |
| 7-ஆவது மக்களவை | P077 | 1986–1990 | முகமது அப்துல்லா
*(Muhammad Abdullah)* |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P081 | 1995–1999 |  |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P086 | 2004–2008 | இசுமாயில் முத்தாலிப்
*(Ismail Muttalib)* |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | ****
<small></small> | } |  |
# டி. கே. சாதுன்னி

**டி. கே. சாதுன்னி** (T. K. Chathunni) (12 சூன் 2024) இந்தியக் காற்பந்துப் பயிற்சியாளரும் கேரளம் சாலக்குடியைச் சேர்ந்த வீரருமாவார்.
# டி. கே. சாதுன்னி

## விளையாட்டுத் தொழில்

ஒரு தடுப்பாட்ட வீரரான சாதுன்னி, கேரளம், கோவா ஆகிய அணிக்காக விளையாடினார்.
# டி. கே. சாதுன்னி

## பயிற்சி வாழ்க்கை

சாதுன்னி இந்தியாவில் உள்ள பெரும்பாலான காற்பந்துக் கழகங்களை நிர்வகித்துள்ளார். குறிப்பாக கொச்சின், டெம்போ, சல்கோகர், மோகன் பாகன், சர்ச்சில் பிரதர்சு, சிராக் யுனைடெட் கிளப் கேரளா, ஜோஸ்கோ ஆகியவையாகும். இன்னும் சில காற்பந்துக் கழகங்களையும் நிர்வகித்தார். 1997 முதல் 1998 வரைதேசிய கால்பந்து லீக்கின் பல்வேறு காற்பந்துக் கழகங்களில் பயிற்சியாளராக இருந்தார். சந்தோஷ் கோப்பை கேரளா, கோவா ஆகிய இரு அணிகளையும் பிரதிநிதித்துவப்படுத்தினார்.
# டி. கே. சாதுன்னி

## இறப்பு

சாதுன்னி 2024 சூன் 12 அன்று எர்ணாகுளம், கருகுட்டியிலுள்ள ஒரு தனியார் மருத்துவமனையில் புற்றுநோயால் இறந்தார். இவருக்கு வயது 80.
# டி. கே. சாதுன்னி

## கௌரவங்கள்

### மேலாளர்

**சல்கோகர்**  
- கூட்டமைப்புக் கோப்பை-1997  
**மோகன் பாகன்**  
- தேசிய காற்பந்து லீக் 1997-98
# கோலா கிராவ் மக்களவைத் தொகுதி

கோலா கிராவ் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து கோலா கிராவ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# கோலா கிராவ் மக்களவைத் தொகுதி

## மாரான் மாவட்டம்

மாரான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் மாரான். முன்பு மாரான் மாவட்டத்தின் ஒரு பகுதியாக இருந்த பெரா மாவட்டம் 1981-ஆம் ஆண்டில் தனி மாவட்டமாகப் பிரிக்கப்பட்டது.  
இந்த மாவட்டம் பகாங் மாநிலத்தின் மையத்தில் அமைந்துள்ளது. இதைச் சுற்றி குவாந்தான் மாவட்டம், பெக்கான் மாவட்டம், ரொம்பின் மாவட்டம், பெரா மாவட்டம், தெமர்லோ மாவட்டம், ஜெராண்டுட் மாவட்டம் ஆகிய மாவட்டங்கள் உள்ளன.  
1981 சனவரி மாதம்; மாரான் நகரம், தெமர்லோ மாவட்டத்தின் புக்கிட் செகும்பல் *(Mukim Bukit Segumpal),* செனோர் *(Chenor),* கெர்த்தாவ் *(Kertau)* ஆகிய நகரங்களுடன் இணைக்கப்பட்டு புதிய மாரான் மாவட்டம் உருவாக்கப்பட்டது.
# கோலா கிராவ் மக்களவைத் தொகுதி

## கோலா கிராவ் மக்களவைத் தொகுதி

| கோலா கிராவ் மக்களவைத் தொகுதியின் உறுப்பினர்கள் (2004 - 2022) |  |  |  |  |
| --- | --- | --- | --- | --- |
| 11-ஆவது மக்களவை | P087 | 2004–2008 | இசுமாயில் முகமது சாயிது
*(Ismail Mohamed Said)* | ****
<small></small> |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | உறுப்பினர் கமல் அசாரி
*(Kamal Ashaari)* | ****
<small></small> | } |
# ஆர். செல்வராஜ்

**"அன்னக்கிளி" செல்வராஜ்** என்று அழைக்கப்படும் **ஆர். செல்வராஜ்** (*R. Selvaraj*) என்பவர் இந்தியத் திரைக்கதை எழுத்தாளரும் இயக்குநருமாவார். இவர் முதன்மையாக தமிழ் திரையுலகிலும், சில தெலுங்குத் திரைப்படத்துறையிலும், கன்னடத் திரைப்படத்துறையிலும் பணியாற்றியுள்ளார்.
# ஆர். செல்வராஜ்

## வாழ்க்கைக் குறிப்பு

மதுரை மாநகரின் வைகை ஆற்றங்கரையில் உள்ள திருவெங்கடபுரம் எனும் ஊரில் (அல்லது சிவகங்கை நகரில்) பிறந்தார் செல்வராஜ். இவர் தாய் சிவகங்கையைச் சார்ந்தவர். தந்தை தூத்துக்குடி நகரைச் சார்ந்தவர்; சுயமரியாதை இயக்கக் குடும்பப் பின்னணி கொண்டவர்.  
இவர் தந்தையின் தம்பி ந. சங்கரய்யா (1921-2023)
# ஆர். செல்வராஜ்

## திரைப்படவியல்

இவரது மிகவும் பிரபலமான படம் *அன்னக்கிளி* ஆகும். செல்வராஜ் இயக்கத்தில் 1979ஆம் ஆண்டு வெளியான *அகல் விளக்கு* படத்தின் மூலம் விஜயகாந்தின் திரையுலக வாழ்க்கை தொடங்கியது. செல்வராஜ் பாரதிராஜா, மணிரத்னம் ஆகியோருடன் நெருக்கமாக பணியாற்றியுள்ளார்.
# ஆர். செல்வராஜ்

## திரைப்படவியல்

### கதை

- *எங்கம்மா சபதம்* - 1974
- *அம்மயில சபதம்* - 1975 (தெலுங்கு)
- *அன்னக்கிளி* - 1976
- *கவிக்குயில்* - 1977
- *கிழக்கே போகும் ரயில்* - 1978
- *புதிய வார்ப்புகள்* - 1979
- *தூர்பு வெல்லே ரயிலு* - 1979
- *கொத்த ஜீவிதாலு* - 1980 (தெலுங்கு)
- *நன்ன தேவரு* - 1982 (கன்னடம்)
- *புதுமைப் பெண்* - 1984
- *இதயகோயில்* - 1985
- *உதயகீதம்* - 1985
- *முதல் மரியாதை* - 1985
- *கீதாஞ்சலி* - 1985
- *பாடு நிலாவே* - 1987
- *கொடி பறக்குது* - 1988
- *சோன் பெ சுஹாகா* - 1988 (இந்தி)
- *புது நெல்லு புது நாத்து* - 1991
- *புது மனிதன்* - 1991
- *சின்ன கவுண்டர்* - 1992
- *சின்ராயுடு* - 1992 (தெலுங்கு)
- *கேப்டன் மகள்* - 1993
- *சக்கரைத் தேவன்* - 1993
- *கோயில் காளை* - 1993
- *ராசைய்யா* - 1995
- *அந்திமந்தாரை* - 1996
- *மொம்மகா* - 1997 (கன்னடம்)
- *அக்னி ஐபிஎஸ்* - 1997 (கன்னடம்)
- *அழகர்சாமி* - 1999
- *தாஜ்மகால்* - 1999
- *அலைபாயுதே* - 2000
- *பொட்டு அம்மன்* - 2000
- *ஈர நிலம்* - 2003
- *ரிபெல்* - 2015 (கன்னடம்)
# ஆர். செல்வராஜ்

## திரைப்படவியல்

### இயக்கம்

- *பொண்ணு ஊருக்கு புதுசு* - 1979
- *அகல் விளக்கு* - 1979
- *பகவதிபுரம் ரயில்வே கேட்* - 1983
- *நீதானா அந்தக்குயில்* - 1986
- *சிகப்பு நிறத்தில் சின்னப்பூ* - 1990
# போர்னியோ குச்சி கும்பிடுபூச்சி

**பாராடாக்சோடேரா போர்னியேனா** (*Paratoxodera borneana*) என்பது பொதுவாக **போர்னியோ குச்சி கும்பிடுபூச்சி** என்று அழைக்கப்படுகிறது. இது புரூணையில் காணப்படும் கும்ப்பிடுபூச்சி பேரினமான *பாராடாக்சோடேரா* சிற்றினம் ஆகும். முதலில் இதனைப் *பா. கார்னிகோலிசு* துணையினமாக அடையாளம் காணப்பட்டது. 2009ஆம் ஆண்டில் *டாக்சோடெரினி* இனக்குழு திருத்தப்பட்டபோது, *போர்னியேனா*வினை *கார்னிகோலிசி*லிருந்து வேறுபடுத்தும் முக்கிய பண்புகள் இல்லாததால் *போர்னியேனா* ஓர் உருவத் தோற்றம் என வகைப்படுத்தப்பட்டது.
# ஆபரண மலர் கும்பிடுபூச்சி

***செரோபுரோடெர் ஜெம்மேடசு*** (*Creobroter gemmatus*) என்பது ஆபரண மலர் கும்பிடுபூச்சி எனப் பொதுவாக அறியப்படுகிறது. இது ஆசியாவைப் பூர்வீகமாகக் கொண்ட கும்பிடுபூச்சி சிற்றினமாகும்.
# ஆபரண மலர் கும்பிடுபூச்சி

## விளக்கம்

ஆபரண மலர் கும்பிடுபூச்சியின் ஆண் சுமார் 3.8 செமீ வரை வளரக்கூடியது. இதில் பெண் பூச்சிகள் ஆண் பூச்சிகளை விடச் சற்று பெரியவை. இவை ஈரப்பதமான சூழலையே விரும்புகின்றன. பெண் பூச்சிகள் தன்னின உண்ணிகளாக உள்ளன. ஆண் பூச்சிகள் சமூக வாழ்வினையே விரும்புகின்றன.  
உணவு மற்றும் சூழல் வெப்பநிலை அடிப்படையில் எட்டு முறை தோலுரித்தலை மேற்கொண்டு 2 முதல் 5 மாதங்களுக்குள் முதிர்ச்சியடைகின்றன. இவை மிகச்சிறியவை. செரோபுரோடெர் பேரினத்தில் மிகவும் பரவலாகக் காணப்படும் சிற்றினமாக இது உள்ளது.  
ஒவ்வொரு முட்டைத் தொகுப்பிலும் 50 முட்டைகள் வரை இருக்கலாம். உகந்த நிலைமைகளின் கீழ், 5 வாரங்களுக்குப் பிறகு முட்டையிலிருந்து குஞ்சுகள் வெளிப்படும்.
# தேன்கனல் மக்களவைத் தொகுதி

**தேன்கனல் மக்களவைத் தொகுதி** (*Dhenkanal Lok Sabha constituency*) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.
# தேன்கனல் மக்களவைத் தொகுதி

## சட்டசபை பிரிவுகள்

தேன்கனல் மக்களவைத் தொகுதி எல்லை நிர்ணயத்திற்குப் பிறகு, இந்த நாடாளுமன்றத் தொகுதியை உருவாக்கும் ஏழு சட்டமன்றப் பிரிவுகள் அட்டவணையில் கொடுக்கப்பட்டுள்ளது. 2008ஆம் ஆண்டில் எல்லை நிர்ணயத்திற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகளின் விவரம்:: பிர்மகாராஜ்பூர், ஆத்மல்லிக், அனுகோள், கிண்டோல், தேன்கனல், கோண்டியா மற்றும் காமாக்யாநகர். :
| 55 | தேன்கனல் | தேன்கனல் | கிருஷ்ணா சந்திர பத்ரா | பாஜக |
| --- | --- | --- | --- | --- |
| 56 | கிண்டோல் (ப.இ.) | சீமரணி நாயக் |  |  |
| 57 | காமக்யநகர் | சத்ருகன் ஜெனா |  |  |
| 58 | பரசங்கா | பிபுதி பூசன் பிரதான் |  |  |
| 59 | பல்லஹரா | அங்குல் | அசோக் மொகந்தி |  |
| 60 | தால்சர் | பிரஜா கிஷோர் பிரதான் | பிஜத |  |
| 61 | அங்குல் | பிரதாப் சந்திர பிரதான் | பாஜக | } |
# தேன்கனல் மக்களவைத் தொகுதி

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன. 1952-இல் இரண்டு உறுப்பினர்களைக் கொண்ட தொகுதியாக இருந்தது.  
தேன்கனல் மக்களவைத் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்
| 1952 | நிரஞ்சன் ஜெனா | இந்திய தேசிய காங்கிரசு |  |
| --- | --- | --- | --- |
| சாரங்கதர் தாசு | சுதந்திரா கட்சி |  |  |
| 1957 | சுரேந்திர மொகந்தி | கனாதந்திர பரிசத் |  |
| 1962 | பைஷ்னாப் சரண் பட்நாயக் | இந்திய தேசிய காங்கிரசு |  |
| 1967 | காமாக்யா பிரசாத் சிங் தியோ | சுதந்திரா கட்சி |  |
| 1971 | தேவேந்திர சத்பதி | இந்திய தேசிய காங்கிரசு |  |
| 1977 | ஜனதா கட்சி |  |  |
| 1980 | காமாக்யா பிரசாத் சிங் தியோ | இந்திய தேசிய காங்கிரசு |  |
| 1984 |  |  |  |
| 1989 | பஜமான் பெகாரா | ஜனதா தளம் |  |
| 1991 | காமாக்யா பிரசாத் சிங் தியோ | இந்திய தேசிய காங்கிரசு |  |
| 1996 |  |  |  |
| 1998 | ததகத சத்பதி | பிஜு ஜனதா தளம் |  |
| 1999 | காமாக்யா பிரசாத் சிங் தியோ | இந்திய தேசிய காங்கிரசு |  |
| 2004 | ததகத சத்பதி | பிஜு ஜனதா தளம் |  |
| 2009 |  |  |  |
| 2014 |  |  |  |
| 2019 | மகேசு சாகு |  |  |
| 2024 | உருத்ரா நாராயண் பானி | பாரதிய ஜனதா கட்சி | } |
# தேன்கனல் மக்களவைத் தொகுதி

## தேர்தல் முடிவுகள்

### 2024

2024 இந்தியப் பொதுத் தேர்தலின் போது ஆறாவது கட்டத்தில் 25 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இதன்படி 2024 இந்தியப் பொதுத்தேர்தலில், பாரதிய ஜனதா கட்சி வேட்பாளர் உருத்ரா நாராயண் பானி, பிஜு ஜனதா தளம் வேட்பாளர் அவினாசு சமலை 76,567 வாக்குகள் வித்தியாசத்தில் தோற்கடித்தார்.
# வளையயெக்சைல் நைட்ரைட்டு

**வளையயெக்சைல் நைட்ரைட்டு** (*Cyclohexyl nitrite*) என்பது C<sub>6</sub>H<sub>11</sub>NO<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும்.C<sub>6</sub>H<sub>11</sub>NO<sub>2</sub>. இது வளையயெக்சனாலும் நைட்ரசு அமிலமும் சேர்ந்த ஓர் எசுத்தராகும். அதாவது இது ஓர் ஆல்க்கைல் நைட்ரைட்டு ஆகும். அமைல் நைட்ரைட்டு மற்றும் பியூட்டைல் நைட்ரைட்டு போல இதுவும் இரத்தநாள விரிவால் ஏற்படும் மார்பு நெரிப்பு நோய்க்கு பயன்படுத்தப்படும் ஓர் ஆஞ்சினா மார்பு வலி மருந்தாகும். வளையயெக்சைல் நைட்ரைட்டு நிறமற்றதாகும். எளிதில் ஆவியாகக்கூடியதுமாகும்.
# வளையயெக்சைல் நைட்ரைட்டு

## பாதுகாப்பு

வளையயெக்சைல் நைட்ரைட்டு ஆவியை உள்ளிழுப்பது தலைவலி மற்றும் ஆபத்தான குறைந்த இரத்த அழுத்த நோய்க்கு வழிவகுக்கும்.
# வளையயெக்சைல் நைட்ரைட்டு

## பயன்பாடுகள்

2020 ஆம் ஆண்டின் முற்பகுதியில் வளையயெக்சைல் நைட்ரைட்டு பாப்பர்சு எனப்படும் பொழுதுபோக்கு மருந்தாக விற்கப்பட்டது. பல்வேறு இணைய விற்பனை மையங்கள் பெரும்பாலும் கனடிய வாய்ப்பாடு என்று பெயரிட்டிருந்தன. இம்மருந்து விற்பனையை ஊக்குவிக்க சலுகைகளையும் வழங்கின. இதை உள்ளிழுக்கும் மருந்தாகப் பயன்படுத்தும் போது விளைவுகள் பின்வருமாறு விவரிக்கப்படுகின்றன - விந்துதள்ளல் மற்றும் உச்சத்தை தூண்டுதல், குத உடலுறவின் போது தசைகளை தளர்த்துதல் போன்ற பயன்களை கொடுக்கும். எனவே இந்த மருந்து ஓரினச்சேர்க்கையாளர்களை ஈர்க்கிறது. இருப்பினும் வளையயெக்சைல் நைட்ரைட்டு பயனர்கள் மற்ற ஆல்க்கைல் நைட்ரைட்டுகளுடன் ஒப்பிடும்போது இந்த மருந்தின் அனுபவம் அவற்றுக்கு நெருக்கமாக இல்லை என்று விவரிக்கின்றனர்.
# கோ. வெங்கடேசுவரன்

**கோபாலரத்தினம் வெங்கடேசுவரன்** (*Gopalaratnam Venkateswaran*) (இறப்பு 3 மே 2003), பிரபலமாக **ஜிவி** என அறியப்பட்ட இவர் ஓர் இந்தியத் திரைப்படத் தயாரிப்பாளரும் மற்றும் பட்டயக் கணக்கறிஞரும் ஆவார். இவர் இயக்குநரும் திரைக்கதை எழுத்தாளருமான மணிரத்னம் மற்றும் ஜி. சீனிவாசன் ஆகியோரின் அண்ணன். பங்குச்சந்தை மற்றும் சுஜாதா புரொடக்ஷன்ஸ் மூலம் மூலதனத்தை திரட்டிய இந்தியாவின் முதல் திரைப்பட நிறுவனங்களில் ஒன்றான ஜிவி பிலிம்ஸின் விளம்பரதாரராக வெங்கடேசுவரன் இருந்தார். ஒரு நடிகராக, இவர் பகைவன் (1997) படத்தில் சிறப்புத் தோற்றத்தில் நடித்தார். பின்னர், பிரபு நடித்த ராஜா கைய வெச்சா படத்தில் வெஙக்டேசுவரனாகவே நடித்தார்.
# கோ. வெங்கடேசுவரன்

## ஆரம்ப கால வாழ்க்கை

கோ. வெங்கடேசுவரன் வீனஸ் பிக்சர்ஸ் நிறுவனத்திற்கு படங்களை தயாரித்த எஸ். கோபால ரத்னத்தின் மூத்த மகன். மணிரத்னம் மற்றும் ஜி. சீனிவாசன் ஆகியோர் இவரது தம்பிகள். வெங்கடேசுவரன் சென்னைப் பல்கலைக்கழகத்தில் வணிகம் படித்து, பட்டயக் கணக்கறிஞர் ஆனார். கிட்டத்தட்ட ஒரு தசாப்தத்திற்கு மேலாக திரைப்பட விநியோகம் மற்றும் தயாரிப்பில் இருந்தார்.
# கோ. வெங்கடேசுவரன்

## இவரது திரைப்படங்கள்

| 1986 | மௌன ராகம் |  |
| --- | --- | --- |
| 1988 | அக்னி நட்சத்திரம் |  |
| 1989 | குரு |  |
| 1990 | வேடிக்கை என் வாடிக்கை |  |
| 1990 | அஞ்சலி |  |
| 1991 | தளபதி |  |
| 1992 | நீங்க நல்லா இருக்கணும் |  |
| 1994 | மே மாதம் |  |
| 1995 | இந்திரா |  |
| 2002 | தமிழன் |  |
| 2002 | ஏய் நீ ரொம்ப அழகாய் இருக்கே |  |
| 2003 | சொக்க தங்கம் | } |  
; ஜி.வி.யின் மறைவுக்குப் பிறகு தயாரிக்கப்பட்ட படங்கள்  
- உள்ளம் கேட்குமே (2005)
- கை வந்த கலை (2006)
- உற்சாகம் (2007)
- தநா-07-அல 4777 (2009)
# கோ. வெங்கடேசுவரன்

## சொந்த வாழ்க்கை மற்றும் இறப்பு

வெங்கடேசுவரனுக்கு சுஜாதா என்பவருடன் திருமணமாகி இரண்டு குழந்தைகள் உள்ளனர். 3 மே 2003 அன்று, 55 வயதான வெங்கடேசுவரன் தனது வீட்டில் தூக்குப்போட்டு தற்கொலை செய்து கொண்டார்.
# தெமர்லோ மக்களவைத் தொகுதி

தெமர்லோ மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1959-ஆம் ஆண்டில் இருந்து தெமர்லோ மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# தெமர்லோ மக்களவைத் தொகுதி

## தெமர்லோ மாவட்டம்

தெமர்லோ மாவட்டம், பகாங் மாநிலத்தில் உள்ள ஒரு மாவட்டம். கோலாலம்பூரில் இருந்து சுமார் 130 கி.மீ. தூரத்தில் இந்த மாவட்டம் அமைந்து உள்ளது.  
தெமர்லோ மாவட்டம்; கிழக்கில் மாரான் மாவட்டம், மேற்கில் பெந்தோங் மாவட்டம், வடக்கில் ஜெராண்டுட் மாவட்டம் மற்றும் தெற்கில் பெரா மாவட்டம் ஆகிய மாவட்டங்களை எல்லையாகக் கொண்டு உள்ளது.  
குவாந்தான் மாநகருக்கு அடுத்த மிகப் பெரிய பட்டணமாக தெமர்லோ விளங்குகிறது. மாநகர் ஆட்சியின் கீழ் உள்ள தெமர்லோ மாவட்டம், மெந்தகாப், லஞ்சாங், கோலா கெராவ், மற்றும் கெர்டாவ் ஆகிய பட்டணங்களை உள்ளடக்கியது.